smcproject/ml-wiki-sentences huggingface dataset:
സംസ്ഥാനപാത 75ന്റെ അലൈന്മെന്റ് പൂർത്തിയാകുമ്പോൾ 15 മീറ്റർ റോഡും,ഒരു മീറ്റർ മീഡിയനും,2.5 മീറ്റർ‍ വീതമുള്ള രണ്ടു നടപ്പാതയും അടക്കം 21 മീറ്റർ വീതിയുണ്ടായിരിക്കും എന്നു കരുതുന്നു.
അവലംബം ↑ മെട്രോവാർത്ത:തൃശൂർ-വാടാനപ്പള്ളി പാത ഉടൻ തുടങ്ങും ↑
സംസ്ഥാനപാത 77 (കേരളം) ഇംഗ്ലീഷ് വിലാസം https://ml.wikipedia.org/wiki/State_Highway_77_(Kerala)
കേരളത്തിലെ ഒരു സംസ്ഥാനപാതയാണ് SH 77 (സംസ്ഥാനപാത 77) .
തൃശ്ശൂരിൽ നിന്നും ലക്കിടി റോഡിലൂടെ ആരംഭിച്ച് പാലക്കാട് ജില്ലയിലേക്ക് പാത തുടരുന്നു.
11.857 കിലോമീറ്റർ നീളമുണ്ട് .
കടന്നുപോകുന്ന സ്ഥലങ്ങൾ അവലംബം
സംസ്ഥാനപാത 76 (കേരളം) ഇംഗ്ലീഷ് വിലാസം https://ml.wikipedia.org/wiki/State_Highway_76_(Kerala)
കേരളത്തിലെ ഒരു സംസ്ഥാനപാതയാണ് SH 76 (സംസ്ഥാനപാത 76) .
തൃശ്ശൂർ ജില്ലയിലെ കുറുവഞ്ചേരിയിൽ നിന്നും ആരംഭിക്കുന്ന ഈ പാത കേച്ചേരിയിലാണ് അവസാനിക്കുന്നത്.
12.858 കിലോമീറ്റർ നീളമുണ്ട്.
' വേലൂർ,തലക്കോട്ടുക്കര, മുണ്ടത്തിക്കോട്, കുറാഞ്ചേരി,കേച്ചേരി,''' അവലംബം
സം‌യുക്തം (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
സം‌യുക്തം (വാച്യാർത്ഥം) - ഒന്നിച്ചു ചേർന്നത്.
സം‌യുക്തം - രസതന്ത്രത്തിലെ ഒരു ശാസ്ത്രീയ പദം.
ഓംകാരം ബിന്ദു സം‌യുക്തം - ഒരു ശിവപഞ്ചകം.
സം‌യോജിത ഗൈഡഡ് മിസൈൽ വികസന പദ്ധതി ഇംഗ്ലീഷ് വിലാസം https://ml.wikipedia.org/wiki/Integrated_Guided_Missile_Development_Program
അത്യാധുനിക മിസൈലുകൾ പൂർണ്ണമായും തദ്ദേശ സാങ്കേതികവിദ്യ ഉപയോഗിച്ച് നിർമ്മിക്കാൻ ലക്ഷ്യം വച്ചുകൊണ്ട് ഭാരത സർക്കാർ നടത്തിയ ഒരു പദ്ധതിയായിരുന്നു സം‌യോജിത ഗൈഡഡ് മിസൈൽ വികസന പദ്ധതി (Integrated Guided Missile Development Program അഥവാ IGMDP).
മിസൈൽ സാങ്കേതികവിദ്യാ രംഗത്ത് ഇന്ത്യ നടത്തിയ ഒരു കുതിച്ചു ചാട്ടമായിരുന്നു ഈ പദ്ധതി.
1983 -ലാണ് ഈ പദ്ധതിക്ക് ആരംഭം കുറിച്ചത്.
പ്രതിരോധ ഗവേഷണ സ്ഥാപനമായ ഡി.ആർ.ഡി.ഒ. യുടെ നേതൃത്വത്തിൽ ആണ് ഈ പദ്ധതി പൂർത്തിയാക്കിയത്.
മധ്യദൂര ബാലിസ്റ്റിക് മിസൈലായ അഗ്നി , ഹ്രസ്വദൂര ബാലിസ്റ്റിക് മിസൈലായ പൃഥ്വി (രണ്ടും സർഫസ് ടു സർഫസ് മിസൈലുകൾ), സർഫസ് ടു എയർ മിസൈലുകളായ ആകാശ് , തൃശൂൽ , ടാങ്ക് വേധ മിസൈലായ നാഗ് എന്നിവയായിരുന്നു ഈ പദ്ധതിൽ ഉൾപ്പെട്ട പ്രധാനപ്പെട്ട അഞ്ച് മിസൈലുകൾ.
എയർ ടു എയർ മിസൈലായ അസ്ത്ര യും ഈ പദ്ധതിക്കു കീഴിൽ വികസിപ്പിക്കുകയുണ്ടായി.
ഇന്ത്യയുടെ മുൻ രാഷ്ട്രപതിയായ ഡോ.എ.പി.ജെ. അബ്ദുൽ കലാം ഈ പദ്ധതിയുടെ വിജയത്തിൽ മുഖ്യപങ്കു വഹിച്ച ശാസ്ത്രജ്ഞനാണ് .
അഗ്നി മിസൈൽ An Agni-II on a road-mobile launcher displayed during the Republic Day Parade of 2004 (Photo: Antônio Milena/ABr)
സം‌യോജിത ഗൈഡഡ് മിസൈൽ വികസന പദ്ധതിക്കു കീഴിൽ ഇന്ത്യ വികസിപ്പിച്ചെടുത്ത മധ്യദൂര ബാലിസ്റ്റിക് മിസൈൽ (IRBM) ആണ് അഗ്നി മിസൈൽ .
ഒരു സർഫസ് ടു സർഫസ് മിസൈൽ ആണ് ഇത്.
1989 -ൽ ഒറീസയിലെ ചന്ദിപ്പൂരിലുള്ള Interim Test Range-ൽ ഈ മിസൈൽ ആദ്യമായി പരീക്ഷിച്ചു.
1000 കിലോഗ്രാം ഭാരമുള്ള സ്ഫോടകവസ്തുക്കളോ ആണവായുധങ്ങളോ വഹിക്കാൻ ഈ മിസൈലിന് ശേഷിയുണ്ട്.
സഞ്ചരിക്കേണ്ട ദൂരമനുസരിച്ച് ഈ മിസൈലുകൾ ഒന്നോ രണ്ടോ സ്റ്റേജുകളിലായി പ്രവർത്തിക്കുന്നു.
ഖര, ദ്രാവക പ്രൊപ്പലന്റുകളിൽ ഈ മിസൈൽ പ്രവർത്തിക്കും.
ഭാരത് ഡൈനാമിക്സ് ലിമിറ്റഡ് (BDL) ആണ് അഗ്നി മിസൈലുകൾ നിർമ്മിക്കുന്നത്.
ഒരു വർഷം 18 അഗ്നി മിസൈലുകൾ നിർമ്മിക്കാൻ ബി.ഡി.എല്ലിന് സാധിക്കും.
അഗ്നി മിസൈലുകൾ : അഗ്നി-TD/TTB (പരീക്ഷണ മിസൈൽ) അഗ്നി-II - മധ്യദൂര ബാലിസ്റ്റിക് മിസൈൽ (3300 km പരിധി, 1000 kg ശേഷി) അഗ്നി-I - ഹ്രസ്വദൂര ബാലിസ്റ്റിക് മിസൈൽ (850 km പരിധി, 1000 kg ശേഷി) അഗ്നി-III - ഭൂഖണ്ഡാന്തര ബാലിസ്റ്റിക് മിസൈൽ  (5500 Km @ 1500Kg,  12,000 km @ 450 kg) നിർമ്മാണം പുരോഗമിക്കുന്ന അഗ്നി മിസൈലുകൾ അഗ്നി-IIAT - ഭൂഖണ്ഡാന്തര ബാലിസ്റ്റിക് മിസൈൽ (4,000 km പരിധി, 1500 kg ശേഷി) അഗ്നി-III++ - ഭൂഖണ്ഡാന്തര ബാലിസ്റ്റിക് മിസൈൽ (10,000+ km പരിധി, 1000 kg ശേഷി)
വിവിധ അഗ്നി മിസൈലുകൾ പരീക്ഷിച്ച ദിവസങ്ങൾ മെയ് 22, 1989: അഗ്നി-01.
മെയ് 29, 1992: അഗ്നി-02 ചന്ദിപൂരിലെ ITRൽ (പരാജയം).
ഫെബ്രുവരി 19, 1994: അഗ്നി-03.
ഏപ്രിൽ 11, 1999: അഗ്നി-II-01 @ 09:47 a.m. IST at വീലേഴ്സ് ദ്വീപിലെ ലോഞ്ച് കോമ്പ്ലക്സ് IV.
ജനുവരി 17, 2001: അഗ്നി-II–02 ചന്ദിപൂരിലെ ITRൽ .
ജനുവരി 25, 2002: അഗ്നി-I (SRBM) ചന്ദിപൂരിലെ ITRൽ .
ജനുവരി 9, 2003: അഗ്നി-I വീലേഴ്സ് ദ്വീപിൽ.
ജുലൈ 4, 2003: അഗ്നി-I വീലേഴ്സ് ദ്വീപിൽ.
ഓഗസ്റ്റ് 29, 2004: അഗ്നി-II-03 @ 12:55 p.m. IST at വീലേഴ്സ് ദ്വീപിലെ ലോഞ്ച് കോമ്പ്ലക്സ് IV.
ജൂൺ 9, 2006: അഗ്നി-III @11:03 a.m IST at വീലേഴ്സ് ദ്വീപിലെ ലോഞ്ച് കോമ്പ്ലക്സ് IV (പരാജയം).
ഏപ്രിൽ 12, 2007: അഗ്നി-III @10.52a.m IST at വീലേഴ്സ് ദ്വീപിലെ ലോഞ്ച് കോമ്പ്ലക്സ് IV.
ഓഗസ്റ്റ് 09, 2013 : അഗ്നി-II വീലേഴ്സ് ദ്വീപിലെ ലോഞ്ച് കോമ്പ്ലക്സിൽ നിന്ന്.
ഏപ്രിൽ 08, 2013 : അഗ്നി-II വീലേഴ്സ് ദ്വീപിലെ ലോഞ്ച് കോമ്പ്ലക്സിൽ നിന്ന്.
പൃഥ്വി മിസൈൽ Test flight of the Prithvi SS-150
സം‌യോജിത ഗൈഡഡ് മിസൈൽ വികസന പദ്ധതിക്കു കീഴിൽ ഇന്ത്യ വികസിപ്പിച്ചെടുത്ത ഹ്രസ്വദൂര ബാലിസ്റ്റിക് മിസൈൽ (SRBM) ആണ് പൃഥ്വി മിസൈൽ .
ഒരു സർഫസ് ടു സർഫസ് മിസൈലാണ് ഇത്.
തദ്ദേശീയ സാങ്കേതികവിദ്യ ഉപയോഗിച്ച് ഇന്ത്യ നിർമ്മിച്ച ആദ്യത്തെ ബാലിസ്റ്റിക് മിസൈൽ ആണ് പൃഥ്വി.
1988 ഫെബ്രുവരി 25ന് ഈ മിസൈൽ ആദ്യമായി പരീക്ഷിച്ചു.
നാവികസേന ഉപയോഗിക്കുന്ന പൃഥ്വി മിസൈലുകളെ ധനുഷ് എന്നാണ് സൂചിപ്പിക്കുന്നത്.
പൃഥ്വി മിസൈലുകൾ: പൃഥ്വി I പൃഥ്വി II പൃഥ്വി III ആകാശ് മിസൈൽ
സം‌യോജിത ഗൈഡഡ് മിസൈൽ വികസന പദ്ധതിക്കു കീഴിൽ ഇന്ത്യ വികസിപ്പിച്ചെടുത്ത മധ്യദൂര സർഫസ് ടു എയർ മിസൈൽ ആണ് ആകാശ് .
സർഫസ് ടു എയർ മിസൈൽ മേഖലയിൽ ഇന്ത്യക്ക് സ്വയംപര്യാപ്തത കൈവരിക്കാൻ ഈ മിസൈലിൻ‌റ്റെ വികസനം സഹായകമായി.
തൃശൂൽ മിസൈൽ
സം‌യോജിത ഗൈഡഡ് മിസൈൽ വികസന പദ്ധതിക്കു കീഴിൽ ഇന്ത്യ വികസിപ്പിച്ചെടുത്ത ഹ്രസ്വദൂര സർഫസ് ടു എയർ മിസൈൽ ആണ് തൃശൂൽ .
9 കിലോമീറ്റർ റേഞ്ചും 5.5 കിലോഗ്രാം സ്ഫേടകവസ്തുക്കൾ വഹിക്കാനുള്ള ശേഷിയും തൃശൂലിനുണ്ട്.
താഴ്ന്ന പ്രദേശങ്ങളിലെ ആക്രമണത്തിന് യോഗ്യമായ മിസൈൽ ആണ് ഇത്.
നാഗ് മിസൈൽ
'ഫയർ ആൻഡ് ഫോർഗറ്റ്' മിസൈലുകളിലെ മൂന്നാം തലമുറയിൽ പെട്ട ടാങ്ക് വേധ മിസൈൽ ആണ് നാഗ് .
സം‌യോജിത ഗൈഡഡ് മിസൈൽ വികസന പദ്ധതിക്കു കീഴിൽ ഇന്ത്യ നിർമ്മിച്ച മിസൈൽ ആണ് നാഗ്.
4 മുതൽ 7 കിലോമീറ്റർ വരെ റേഞ്ച് ഈ മിസൈലുകൾക്ക് ഉണ്ടാകും.
1988 -ലാണ് ഈ മിസൈലിന്റെ വികസനമാരംഭിച്ചത്.
1990 നവം‌ബർ മാസത്തിൽ ഈ മിസൈലിന്റെ ആദ്യത്തെ ടെസ്റ്റ് ഫയറിങ് നടന്നു.
അസ്ത്ര മിസൈൽ
സം‌യോജിത ഗൈഡഡ് മിസൈൽ വികസന പദ്ധതിക്കു കീഴിൽ വികസിപ്പിച്ചു കൊണ്ടിരിക്കുന്ന എയർ ടു എയർ മിസൈൽ ആണ് അസ്ത്ര .
ദൃശ്യപരിധിക്ക് പുറത്തേക്ക് ആക്രമണം നടത്താൻ സാധിക്കുന്ന മിസൈലാണ് ഇത്.
ഇന്ത്യ തദ്ദേശീയമായി വികസിപ്പിക്കുന്ന ആദ്യത്തെ എയർ ടു എയർ മിസൈൽ ആണ് ഇത്.
സൈനികപരമായ കാര്യങ്ങളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
സംസ്ഥാനപാത 7 (കേരളം) ഇംഗ്ലീഷ് വിലാസം https://ml.wikipedia.org/wiki/State_Highway_7_(Kerala)
കേരളസംസ്ഥാനത്തെ ഒരു സംസ്ഥാനപാതയാണ് SH 7 (സംസ്ഥാനപാത 7) .
പത്തനംതിട്ട ജില്ലയിലെ തിരുവല്ലയിൽ നിന്നും ആരംഭിക്കുന്ന ഈ പാത കുമ്പഴയിലാണ് അവസാനിക്കുന്നത്.
32.8 കിലോമീറ്റർ നീളമുണ്ട്.
ടി. കെ റോഡ് എന്നും ഈ പാത അറിയപ്പെടുന്നു.
കടന്നുപോകുന്ന സ്ഥലങ്ങൾ ജനറൽ ഹോസ്പിറ്റലിന് സമീപം.
എസ് സി എസ് കവല, തിരുവല്ല - വള്ളംകുളം പാലം - ഇരവിപേരൂർ കവല (സംസ്ഥന പാത 9, കോട്ടയം - കോഴഞ്ചേരി ചേരുന്നു)- മാരാമൺ - കോഴഞ്ചേരി - തെക്കേമല കവല - ഇലന്തൂർ- പത്തനംതിട്ട - കുമ്പഴ കവല (സംസ്ഥാന പാത 8-ൽ ചേരുന്നു) അവലംബം
സംസ്മൃതി ഇംഗ്ലീഷ് വിലാസം https://ml.wikipedia.org/wiki/Samsmruthi
ഡോ. കെ. രാജശേഖരൻ നായർ രചിച്ച വൈജ്ഞാനികസാഹിത്യ ഗ്രന്ഥമാണ് സംസ്മൃതി .
2013ലെ വൈജ്ഞാനികസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ ഗ്രന്ഥത്തിന് ലഭിച്ചു.
അവലംബം ↑ ↑ http://www.pusthakakada.com/orma-kurippu/6462-samsmrithi.html%5Bപ്രവർത്തിക്കാത്ത+കണ്ണി%5D ↑
ഹമീദ് ദൽ‌വായ് ഇംഗ്ലീഷ് വിലാസം https://ml.wikipedia.org/wiki/Hamid_Dalwai
ഇന്ത്യയിലെ മഹാരാഷ്ട്രയിലെ ഒരു സാമൂഹ്യ പരിഷ്കർത്താവും ചിന്തകനും ആക്ടിവിസ്റ്റും മറാത്തി ഭാഷാ എഴുത്തുകാരനുമായിരുന്നു ഹമീദ് ഉമർ ദൽ‌വായ് (20 സെപ്റ്റംബർ 1932 - 3 മെയ് 1977).
കൊങ്കണിലെ രത്‌നഗിരി ജില്ലയിലെ മറാത്തി ഭാഷ സംസാരിക്കുന്ന മുസ്ലീം കുടുംബത്തിലാണ് അദ്ദേഹം ജനിച്ചത്.
ചിപ്ലൂണിനടുത്തുള്ള മിർജോളി ആണ് അദ്ദേഹത്തിന്റെ ഗ്രാമം.
പ്രായപൂർത്തിയായപ്പോൾ ദൽ‌വായ് ഇന്ത്യൻ സോഷ്യലിസ്റ്റ് പാർട്ടി ഓഫ് ജയ് പ്രകാശ് നാരായണനിൽ ചേർന്നു.
പക്ഷേ മുസ്ലീം സമുദായത്തിലെ സാമൂഹിക പരിഷ്കാരങ്ങൾക്കായി പ്രത്യേകിച്ച് സ്ത്രീകളുടെ അവകാശങ്ങളുമായി ബന്ധപ്പെട്ട് സ്വയം സമർപ്പിക്കാൻ ഇത് വിട്ടു.
ഭൂരിഭാഗം ആളുകളും മതപരവും യാഥാസ്ഥിതികവുമായ ഒരു കാലഘട്ടത്തിൽ ജീവിച്ചിരുന്നെങ്കിലും, മതപരമായി മതനിരപേക്ഷരായ ചുരുക്കം ചിലരിൽ ഒരാളായിരുന്നു ഹമീദ് ദൽ‌വായ്.
മത നിർദ്ദിഷ്ട നിയമങ്ങളേക്കാൾ ഏകീകൃത സിവിൽ കോഡിലേക്ക് അദ്ദേഹം പരിശ്രമിച്ചു.
ഇന്ത്യയിൽ ട്രിപ്പിൾ ത്വലാഖ് നിർത്തലാക്കാൻ അദ്ദേഹം പോരാടി.
തന്റെ കാഴ്ചപ്പാടുകൾക്കും പ്രവർത്തനത്തിനും ഒരു വേദി സൃഷ്ടിക്കുന്നതിനായി, അദ്ദേഹം 1970 മാർച്ച് 22-ന് പുണെയിൽ മുസ്ലീം സത്യശോധക് മണ്ഡലം (മുസ്ലിം സത്യാന്വേഷണ സൊസൈറ്റി) സ്ഥാപിച്ചു.
ഈ സൊസൈറ്റിയുടെ മാധ്യമത്തിലൂടെ, ഹമീദ് മുസ്ലീം സമൂഹത്തിലെ പ്രത്യേകിച്ച് സ്ത്രീകളോടുള്ള മോശം ആചാരങ്ങൾ പരിഷ്കരിക്കാൻ പ്രവർത്തിച്ചു.
ഇരകളായ നിരവധി മുസ്ലീം സ്ത്രീകളെ നീതി ലഭിക്കാൻ അദ്ദേഹം സഹായിച്ചു.
മുസ്‌ലിംകളെ അവരുടെ മാതൃഭാഷയായ ഉറുദുവിനേക്കാൾ സംസ്ഥാന ഭാഷയിൽ വിദ്യാഭ്യാസം നേടുന്നതിന് പ്രോത്സാഹിപ്പിക്കുന്നതിനായി അദ്ദേഹം പ്രചാരണം നടത്തി.
ദത്തെടുക്കൽ ഇന്ത്യൻ മുസ്ലീം സമൂഹത്തിൽ സ്വീകാര്യമായ ഒരു സമ്പ്രദായമാക്കാനും അദ്ദേഹം ശ്രമിച്ചു.
മുസ്ലീം സെക്കുലർ സൊസൈറ്റിയും സ്ഥാപിച്ചു.
മെച്ചപ്പെട്ട സാമൂഹിക പ്രവർത്തനങ്ങളുടെ പ്രചാരണത്തിനായി അദ്ദേഹം നിരവധി പൊതുയോഗങ്ങളും സമ്മേളനങ്ങളും കൺവെൻഷനുകളും കോൺഫറൻസുകളും സംഘടിപ്പിച്ചു.
മികച്ച മറാത്തി സാഹിത്യകാരൻ കൂടിയായിരുന്നു അദ്ദേഹം.
ഇന്ദൻ (ഇന്ധനം) - ഒരു നോവൽ, ലാത് (തരംഗം) - ചെറുകഥകളുടെ സമാഹാരം, മതേതര ഇന്ത്യയിലെ മുസ്ലീം രാഷ്ട്രീയം - ചിന്തോദ്ദീപകമായ പുസ്തകം തുടങ്ങി അദ്ദേഹം എഴുതി.
സാമൂഹ്യ പരിഷ്കരണത്തിനായി അദ്ദേഹം തന്റെ എഴുത്തിന്റെ മാധ്യമം ഉപയോഗിച്ചു.
അദ്ദേഹത്തിന്റെ സാമൂഹിക പ്രവർത്തനത്തിലെ അഭൂതപൂർവമായ സംഭവമാണ് മുസ്ലീം സ്ത്രീകളുടെ അവകാശങ്ങൾക്കായി പോരാടുന്നതിനായി അദ്ദേഹം മന്ത്രാലയയിലേക്ക് (മഹാരാഷ്ട്രയുടെ ദക്ഷിണ മുംബൈയിലെ ഭരണ ആസ്ഥാനം, 1955 ൽ നിർമ്മിച്ചത്) സംഘടിപ്പിച്ച മാർച്ച്.
ഹമീദ് ദൽവായി എതിർപ്പിനെ വളരെ സമചിത്തതയോടെ കൈകാര്യം ചെയ്യുകയും വിജയത്തിന്റെ മന്ദഗതിയിൽ തളരാതെ സാമൂഹിക പരിഷ്കരണത്തിനായി പ്രവർത്തിക്കുകയും ചെയ്തു.
മഹാത്മാജ്യോതിബ ഫൂലെയുടെയും അംബേദ്കറുടെയും മഹത്തായ ഇന്ത്യൻ നേതാക്കളുടെയും അതേ ബ്രാക്കറ്റിൽ അദ്ദേഹത്തെ ഒരു മികച്ച സാമൂഹിക പരിഷ്കർത്താവായി വിശേഷിപ്പിച്ചതും മഹാനായ മറാത്തി പ്രതിഭയായ പി.എൽ.അക്കാ പുലാ ദേശ്പാണ്ഡെ അദ്ദേഹത്തെ വിശേഷിപ്പിച്ചതും ഈ സ്വഭാവസവിശേഷതകൾ കൊണ്ടാണ്.
1977 മേയ് 3-ന് 44-ാം വയസ്സിൽ വൃക്ക തകരാറിലായി അദ്ദേഹം മരിച്ചു അവലംബം
ഹമീദലി ഷംനാട് ഇംഗ്ലീഷ് വിലാസം https://ml.wikipedia.org/wiki/Hameedali_Shamnad
മുൻ എംപിയും മുസ്ലിംലീഗിന്റെ മുതിർന്ന നേതാവുമാണ് ' ഹമീദലി ഷംനാട്' .
ബാല്യം, വിദ്യാഭ്യാസം
1929 ജൂലൈയിലായിരുന്നു ജനനം.
കർണാടക ബല്ലാരി തഹസിൽദാരായിരുന്ന കുമ്പള പുത്തിഗെ പഞ്ചായത്തിലെ അംഗടിമുഗർ ശെറൂൽ ഹൗസിൽ അബ്ദുൽ ഖാദർ ഷംനാട്- ഖദീജാബി ശെറൂൾ ദമ്പതികളുടെ മകനാണ്.
ബാഡൂർ ഗവ.
എൽ.പി സ്‌കൂളിൽ പ്രാഥമിക പഠനം.
കാസർഗോഡ് ബി.ഇ.
എം സ്‌കൂൾ, ജി.എച്ച്.എസ്.എസ് കാസർഗോഡ്,  മംഗലാപുരം സെന്റ് അലോഷ്യസ്  കോളജ് എന്നിവിടങ്ങളിൽ പഠനം.
തുടർന്ന് മദ്രാസ് ലോ കോളജിൽ നിന്ന് നിയമബിരുദം പാസായി.
പത്താംവയസ്സിൽ പിതാവിനെ നഷ്ടപ്പെട്ട അദ്ദേഹം വല്യുപ്പാപ്പയും ഡൽഹി കേന്ദ്ര അസംബ്ലി അംഗവുമായിരുന്ന ഖാൻ ബഹാദൂർ മഹമൂദ് ഷംനാടിന്റെ സംരക്ഷണത്തിലാണ് വളർന്നത്.
കാസർകോട്ട് മുസ്ലിം സമുദായത്തിൽനിന്ന് ആദ്യകാലത്ത് ഉന്നതവിദ്യാഭ്യാസം നേടിയ ചുരുക്കം വ്യക്തികളിലൊരാളാണ്.
തൊഴിൽ
മുസ്ലിം ലീഗ് നേതാവായിരുന്ന ബി. പോക്കർ സാഹിബിന്റെ കീഴിൽ മദ്രാസ് ഹൈക്കോടതിയിൽ 1956ൽ പ്രാക്ടീസ് ആരംഭിച്ചു.
ഏതാനും വർഷം അവിടെ പ്രവർത്തിച്ച ശേഷം കാസർകോട്ടെത്തി.
കാസർകോട് കോടതിയിൽ പ്രാക്ടീസ് തുടങ്ങി.
പൊതുപ്രവർത്തനം
1960ൽ നാദാപുരത്തിന്റെ എം.എൽ.എയായി ഹമീദലി നിയമസഭയിലെത്തി.
അറിയപ്പെട്ട അഭിഭാഷകനായി കോടതിയിൽ തിളങ്ങി നിൽക്കുന്നതിനിടയിലായിരുന്നു നാദാപുരത്തേക്ക് മത്സരിക്കാൻ അവസരം ലഭിക്കുന്നത്.
പിന്നീട് 1970 മുതൽ 79 വരെ രണ്ടുതവണ രാജ്യസഭാംഗമായി.
ഇന്ദിരാഗാന്ധി , എ.ബി വാജ്‌പേയ് , എൽ.കെ അദ്വാനി , ഇബ്രാഹിം സുലൈമാൻ സേഠ്, സി.എച്ച് മുഹമ്മദ് കോയ, ജി.എം ബനാത്ത് വാലയടക്കമുള്ള നേതാക്കൾക്കൊപ്പം പ്രവർത്തിച്ചു.
1988 ൽ കാസർകോട് നഗരസഭ ചെയർമാനായിരുന്നു.
കേരള യൂണിവേഴ്സിറ്റി സെനറ്റ് അംഗം, ഹോം ഗാർഡ് അഡൈ്വസറി ബോർഡ് അംഗം, കേരള റൂറൽ ഡവലെപ്മെന്റ് ബോർഡിന്റെ ചെയർമാൻ, 1981 മുതൽ 87 വരെ പി.എസ്.സി അംഗം, ഓവർസീസ് ഡവലപ്‌മെന്റ് കോർപറേഷൻ (ഒഡെപെക്) ചെയർമാൻ എന്നീ നിലകളിൽ പ്രവർത്തിച്ചിട്ടുണ്ട്.
രാജ്യസഭാംഗത്വം 1973-1979 : മുസ്ലീം ലീഗ് 1970-1973 : മുസ്ലീം ലീഗ് അവലംബം ↑ ↑ http://www.chandrikadaily.com/hameedali-shamnad-died.html
ഹമീദ് കർസായ് ഇംഗ്ലീഷ് വിലാസം https://ml.wikipedia.org/wiki/Hamid_Karzai
അഫ്‌ഗാനിസ്ഥാന്റെ പന്ത്രണ്ടാമത്തെ പ്രസിഡണ്ട് ആണ്‌ ഹമീദ് കർസായ് പാഷ്തോ : حامد کرزی - Ḥāmid Karzay ; ജനനം ഡിസംബർ 24 1957 ).
2004 ഡിസംബർ 7 മുതലാണ്‌ ഇദ്ദേഹം സ്ഥാനമേറ്റെടുത്തത്.
2001-ൽ താലിബാൻ സർക്കാരിനെ പുറത്താക്കിയതു മുതൽ അഫ്‌ഗാനിസ്ഥാനിലെ രാഷ്ട്രീയ രംഗത്തെ ഒരു പ്രമുഖ വ്യക്തിയാണ്‌ കർസായ്.
ഹമീദ് ചേന്ദമംഗല്ലൂർ ഇംഗ്ലീഷ് വിലാസം https://ml.wikipedia.org/wiki/Hameed_Chennamangaloor ഇംഗ്ലീഷ് വിലാസം https://ml.wikipedia.org/wiki/Hameed_Chennamangaloor
കേരളത്തിലെ ഒരു എഴുത്തുകാരനും സാമൂഹിക വിമർശകനുമാണ് ഹമീദ് ചേന്ദമംഗല്ലൂർ .
ന്യൂനപക്ഷ-ഭൂരിപക്ഷ വർഗീയതയ്‌ക്കെതിരായും സ്വത്വരാഷ്ട്രീയചിന്തയ്‌ക്കെതിരായും ശക്തമായ നിലപാട് കൈക്കൊള്ളുന്ന പ്രമുഖ ഇടതുപക്ഷ സഹയാത്രികനാണ് ഹമീദ്.
1984ൽ ഇ.
എം.എസ്. നമ്പൂതിരിപ്പാട് ശരീഅത്തിനെതിരായ നിലപാട് എടുത്തപ്പോൾ ഹമീദ് ചേന്ദമംഗല്ലൂരും കെ.ഇ.
എൻ കുഞ്ഞഹമ്മദും ചേർന്ന് ഇ.
എം.എസ്സിന്റെ ആശയത്തിനനുകൂലമായി കേരളത്തിലുടനീളം നടത്തിയ പ്രഭാഷണപരമ്പര പ്രസിദ്ധമായിരുന്നു.
ചേന്നമംഗലൂർ അരീപറ്റമണ്ണിൽ അബ്ദുൾ സലാമിന്റെയും പെരുമണ്ണയിലെ കതീശുമ്മയുടെയും മകനായി 1948-ൽ ജനിച്ചു.
അദ്ദേഹത്തിന്റെ ആദ്യകാല വിദ്യാഭ്യാസം ചേന്നമംഗലൂരി‍ലും മുക്കത്തും ആയി നടന്നു.
ബി.എ., എം.എ ബിരുദങ്ങൾ നേടിയശേഷം അദ്ദേഹം സ്റ്റേറ്റ് ബാങ്ക് ഓഫ് ട്രവൻ‌കൂർ -ൽ ഒരു പ്രൊബേഷണറി ഓഫീസർ ആയി ജോലിചെയ്തു.
പിന്നീ‍ട് അദ്ദേഹം ഇംഗ്ലീഷ് ഭാഷ, സാഹിത്യം എന്നിവയിൽ ഒരു അദ്ധ്യാപകനായി സേവനം അനുഷ്ഠിച്ചു.
അദ്ദേഹം കോഴിക്കോട് ഗവണ്മെന്റ് ആർട്ട്സ് ആന്റ് സയൻസ് കോളെജിന്റെ ഇംഗ്ലീഷ് വിഭാഗം മേധാവിയായിരുന്നു.
2003-ൽ ജോലിയിൽ നിന്ന് വിരമിച്ചു.
എഴുത്തുകാരനും പ്രസംഗകനും
ന്യൂനപക്ഷ-ഭൂരിപക്ഷ വർഗീയതയ്‌ക്കെതിരായും സ്വത്വരാഷ്ട്രീയചിന്തയ്‌ക്കെതിരായും നിരവധി ലേഖനങ്ങളും ഗ്രന്ഥങ്ങളും ഹമീദ് എഴുതിയിട്ടുണ്ട്.
അദ്ദേഹം ഒരു പ്രശസ്ത പ്രസംഗകനുമാണ്.
മതനിരപേക്ഷ നിലപാടുകൊണ്ടും വിശേഷിച്ച് ന്യൂനപക്ഷവർഗീയതയുടെ ചരിത്രം സംബന്ധിച്ച ആഴത്തിലുള്ള പഠനം കൊണ്ടും ശ്രദ്ധേയനായ എഴുത്തുകാരനും പ്രഭാഷകനുമാണ്‌ ഹമീദ്.
മത സങ്കുചിതത്വത്തെ തിരസ്ക്കരിച്ച് യഥാർഥ മതനിരപേക്ഷ വാദിയായി മാറിയ വ്യക്തിയാണ് ഹമീദ് ചേന്നമംഗലൂർ എന്നു സുകുമാർ അഴീക്കോട് അഭിപ്രായപ്പെടുന്നു.
ഇപ്പോഴും അദ്ദേഹം മുഖ്യധാരാ മാധ്യമങ്ങളിലും സാമൂഹിക മാധ്യമങ്ങളിലും സജീവമാണ് കൃതികൾ ഏകീകൃത സിവിൽകോഡ് : അകവും പുറവും (ഡി. സി. ബുക്സ്, 2014) വേണം വിയോജനശബ്ദം (ഒലിവ്, 2014) മുസ്ലിം വിയോജനവാദത്തിന്റെ വേരുകൾ (ഡി. സി. ബുക്സ്, 2012) അധിനിവേശത്തിന്റെ  അറേബ്യൻ മുഖം (ഗ്രീൻ ബുക്സ്, 2011) ദൈവത്തിന്റെ രാഷ്ട്രീയം (മാതൃഭൂമി ബുക്സ്, 2011) ജനാധിപത്യം അസ്തമിക്കാതിരിക്കാൻ (ലിപി പബ്ലിക്കേഷൻസ്) മാർക്സിസം, ഇസ്ലാമിസം, മതനിരപേക്ഷത (മാതൃഭൂമി ബുക്സ്, 2009) ഒരു മതനിരപേക്ഷവാദിയുടെ സ്വതന്ത്ര ചിന്തകൾ (ഗ്രീൻ ബുക്സ്, 2007) ഭീകരതയുടെ ദൈവശാസ്ത്രം ( ഡി.സി. ബുക്സ് , 2007) ഹമീദ് ചേന്നമംഗലൂരിന്റെ തിരഞ്ഞെടുത്ത ലേഖനങ്ങൾ (ഹരിതം ബുക്സ്, 2007) മതം, രാഷ്ട്രീയം, ജനാധിപത്യം ( മാതൃഭൂമി ബുക്സ്, 2005) പർദയുടെ മനശ്ശാസ്ത്രം (Melinda, 2002) പീഡനത്തിന്റെ വഴികൾ മതേതര വിചാരം ന്യൂനപക്ഷ രാഷ്ട്രീയം വർഗ്ഗീയ മനോഭാവത്തിന്റെ വേരുകൾ വ്യക്തിനിയമ വിചിന്തനം ഭാരതവൽക്കരണത്തിന്റെ വ്യാകരണം ശരിഅത്ത്: മിഥ്യയും യാഥാർത്ഥ്യവും (സഹഗ്രന്ഥകർത്താവ്: കെ.ഇ.എൻ. കുഞ്ഞഹമ്മദ് ) ഒരു ഇന്ത്യൻ മുസ്ലീമിൻറെ സ്വതന്ത്ര ചിന്തകൾ (വിവർത്തനം; ചിന്ത പബ്ലിഷേഴ്സ്, 2007, 4th ed.) പിശാചും അവൻറെ ചാട്ടൂളിയും (വിവർത്തനം) പുരസ്കാരങ്ങൾ ബെസ്റ്റ് പബ്ലിക്ക് ഒബ്സെർവർ അവാർഡ് (ഇന്ത്യൻ യൂത്ത് അസോസിയേഷൻ) കേരള സാഹിത്യ അക്കാദമിയുടെ  എൻഡോവ്‌മെന്റ് അവാർഡ് (കൃതി:ഒരു മതനിരപേക്ഷവാദിയുടെ സ്വതന്ത്ര ചിന്തകൾ, അവാർഡ്: സി.ബി.കുമാർ അവാർഡ്.), 2010
അവലംബം പുറത്തുനിന്നുള്ള കണ്ണികൾ ഹമീദ് ചേന്നമംഗലൂരിന്റെ ബ്ലോഗ് Archived 2012-03-27 at the Wayback Machine .
ഹമീദ ബാനു ബീഗം ഇംഗ്ലീഷ് വിലാസം https://ml.wikipedia.org/wiki/Hamida_Banu_Begum
രണ്ടാമത്തെ മുഗൾ ചക്രവർത്തിയായ ഹുമയൂണിന്റെ ഭാര്യയും അദ്ദേഹത്തിന്റെ പിൻഗാമിയായ മൂന്നാമത്തെ മുഗൾ ചക്രവർത്തിയായ അക്ബറിന്റെ അമ്മയുമായിരുന്നു ഹമീദ ബാനു ബീഗം (സി. 1527 - 29 ഓഗസ്റ്റ് 1604, പേർഷ്യൻ: حمیدہ بانو rom, റൊമാനൈസ്ഡ്: Ḥamīda Banū Begum).
അവരുടെ മകൻ അക്ബർ നൽകിയ മറിയം മകാനി എന്ന തലക്കെട്ടിലും അവർ അറിയപ്പെടുന്നു.
ആദ്യത്തെ മുഗൾ ചക്രവർത്തിയായ ബാബറിന്റെ ഇളയ മകൻ മുഗൾ രാജകുമാരൻ ഹിന്ദാൽ മിർസയുടെ ഉപദേശകനായിരുന്ന ഒരു പേർഷ്യൻ ഷിയ , ശൈഖ് അലി അക്ബർ ജാമിയുടെ പുത്രിയായി 1527-ൽ ഹമീദ ബാനു ബീഗം ജനിച്ചു.
അഹ്മദ് ജാമി സിന്ദാ-ഫിലിന്റെ വംശത്തിൽപ്പെട്ട മിയാൻ ബാബ ദോസ്ത് എന്നും അലി അക്ബർ ജാമി അറിയപ്പെട്ടിരുന്നു.
സിന്ധിലെ പാത്തിൽ വച്ച് അലി അക്ബർ ജാമിയെ വിവാഹം കഴിച്ച മാഹ് അഫ്രോസ് ബീഗമായിരുന്നു ഹമീദ ബാനുവിന്റെ അമ്മ.
അവളുടെ വംശജർ നിർദ്ദേശിച്ചതുപോലെ, ഹമീദ ഭക്തയായ ഒരു മുസ്ലീമായിരുന്നു.
ഹുമയൂണുമായുള്ള കൂടിക്കാഴ്ച
പതിനാലു വയസുള്ള പെൺകുട്ടിയായിരിക്കുമ്പോൾ ഹമീദ ഹുമയൂണിനെ കണ്ടുമുട്ടുകയും അൽവാറിൽ അമ്മ ദിൽദാർ ബീഗം (ബാബറിന്റെ ഭാര്യയും ഹുമയൂണിന്റെ രണ്ടാനമ്മയും) നൽകിയ വിരുന്നിൽ മിർസ ഹിന്ദാലിന്റെ വീട്ടിലെത്തുകയും ചെയ്തു.
ദില്ലിയിൽ അഫ്ഗാൻ ഭരണം പുനഃസ്ഥാപിക്കുകയെന്ന ലക്ഷ്യത്തോടെയുള്ള ഷേർ ഷാ സൂരിയുടെ സൈന്യം കാരണം ദില്ലിയിൽ നിന്ന് പുറപ്പെട്ടതിന് ശേഷം ഹുമയൂൺ പ്രവാസത്തിലായിരുന്നു.
ഹമീദ ബാനു ബീഗവുമായുള്ള ഹുമയൂണിന്റെ വിവാഹത്തെക്കുറിച്ചുള്ള ചർച്ചകൾ നടന്നുകൊണ്ടിരിക്കുമ്പോൾ, ഹമീദയും ഹിന്ദലും വിവാഹാലോചനയെ ശക്തമായി എതിർത്തു.
ഒരുപക്ഷേ അവർ പരസ്പരം ബന്ധപ്പെട്ടിരിക്കാം.
സാഹചര്യ തെളിവുകൾ മാത്രമേ ഉള്ളൂവെങ്കിലും ഹമീദ ഹിന്ദലുമായി പ്രണയത്തിലായിരുന്നുവെന്ന് തോന്നുന്നു.
അക്കാലത്ത് ഹമീദയെ സഹോദരന്റെ കൊട്ടാരത്തിൽ കാണാറുണ്ടെന്നും അവരുടെ അമ്മ ദിൽദാർ ബീഗത്തിന്റെ കൊട്ടാരത്തിൽ പോലും ഹമീദയെ പതിവായി കാണാറുണ്ടെന്നും ഹിന്ദാലിന്റെ സഹോദരിയും ഹമീദയുടെ ഉറ്റസുഹൃത്തായ ഗുൽബാദാൻ ബീഗവും തന്റെ പുസ്തകമായ ഹുമയൂൺ-നാമയിൽ ചൂണ്ടിക്കാട്ടി.
തുടക്കത്തിൽ, ചക്രവർത്തിയെ കാണാൻ ഹമീദ വിസമ്മതിച്ചു.
ഒടുവിൽ നാൽപത് ദിവസത്തെ പരിശ്രമത്തിനും ദിൽദാർ ബീഗത്തിന്റെ നിർബന്ധം വഴിയും അവൾ ചക്രവർത്തിയെ വിവാഹം കഴിക്കാൻ സമ്മതിച്ചു.
തന്റെ ആദ്യ വൈമനസ്യത്തെക്കുറിച്ച് ഹുമയുനാമയിൽ അവൾ  പരാമർശിക്കുന്നു.
“ I shall marry someone; but he shall be a man whose collar my hand can touch, and not one whose skirt it does not reach. ”
വിവാഹം യുവ അക്ബർ അമ്മയെ അംഗീകരിക്കുന്നു.
അക്ബർനാമയിൽ നിന്നുള്ള ഒരു ചിത്രം'.
1541 സെപ്റ്റംബറിലെ ( ജുമാദ അൽ അവ്വാൾ 948 AH) ഒരു തിങ്കളാഴ്ച ഉച്ചകഴിഞ്ഞ് പത്രിൽ (പാത്ത് എന്നറിയപ്പെടുന്നു, സിന്ധിലെ ദാദു ജില്ല ) ഒരു ജ്യോതിഷി കൂടിയായ ചക്രവർത്തി തിരഞ്ഞെടുത്ത ദിവസത്തിലാണ് വിവാഹം നടന്നത്.
അങ്ങനെ, അദ്ദേഹത്തിന്റെ ആദ്യ ഭാര്യയും മുഖ്യ ഭാര്യയും ആയ ബെഗ ബീഗത്തിന് ശേഷം (പിന്നീട് ഹാജി ബീഗം എന്നറിയപ്പെട്ടു, ഹജ്ജിനുശേഷം),അവൾ അദ്ദേഹത്തിന്റെ ജൂനിയർ ഭാര്യയായി.
യുദ്ധസമയത്ത് എതിരാളികളായ ഷിയ ഗ്രൂപ്പുകളിൽ നിന്ന് സഹായം ലഭിച്ചതിനാൽ വിവാഹം ഹുമയൂണിന് രാഷ്ട്രീയമായി പ്രയോജനകരമായി.
രണ്ട് വർഷത്തിന് ശേഷം, മരുഭൂമിയിലൂടെയുള്ള ഒരു അപകടകരമായ യാത്രയ്ക്ക് ശേഷം, 1542 ഓഗസ്റ്റ് 22 ന്, ഹമീദയും ഹുമയൂൺ ചക്രവർത്തിയും ഒരു ചെറിയ മരുഭൂമിയിലെ പട്ടണത്തിൽ ഹിന്ദു സോധ രജപുത്രനായ റാണ പ്രസാദ് ഭരിച്ച ഉമർകോട്ടിൽ എത്തി.
റാണ അവർക്ക് അഭയം നൽകി.
രണ്ടുമാസത്തിനുശേഷം അവർ ഭാവി ചക്രവർത്തിയായ അക്ബറിനെ 1542 ഒക്ടോബർ 15 ന് (രാജാബിന്റെ നാലാം ദിവസം, 949 എഎച്ച്) പ്രസവിച്ചു.
ലാഹോറിലെ തന്റെ സ്വപ്നത്തിൽ ഹുമയൂൺ കേട്ട പേര് അദ്ദേഹത്തിന് ലഭിച്ചു.
ചക്രവർത്തി ജലാൽ-ഉദ്-ദിൻ മുഹമ്മദ് അക്ബർ.
വരും വർഷങ്ങളിൽ, വിമാനത്തിൽ ഉണ്ടായിരുന്ന ഭർത്താവിനെ അനുഗമിക്കാൻ അവർ നിരവധി കഠിന യാത്രകൾ നടത്തി.
അടുത്ത ഡിസംബറിന്റെ തുടക്കത്തിൽ അവരും അവരുടെ നവജാതനും പത്തോ പന്ത്രണ്ടോ ദിവസം യാത്ര ചെയ്തശേഷം ജൂണിലെ ക്യാമ്പിലേക്ക് പോയി.
പിന്നീട് 1543-ൽ അവർ സിന്ധിൽ നിന്ന് അപകടകരമായ യാത്ര നടത്തി.
അതിന്റെ ലക്ഷ്യം ഖന്ദഹാർ ആയിരുന്നു.
എന്നാൽ ഗതിയിൽ ഹുമയൂണിന് "മരുഭൂമിയിലൂടെയും വെള്ളമില്ലാത്ത തരിശുഭൂമിയിലൂടെയും" ഷാൽ-മസ്താനിൽ നിന്ന് തിടുക്കത്തിൽ പറക്കേണ്ടി വന്നു.
തന്റെ കൊച്ചുമകനെ ഉപേക്ഷിച്ച് അവർ ഭർത്താവിനൊപ്പം പേർഷ്യയിലേക്ക് പോയി, ഇവിടെ അവർ സഫാവിഡ് രാജവംശത്തിന്റെ ഉത്ഭവസ്ഥാനമായ ഇറാനിലെ അർഡബിലിലെ അവരുടെ പൂർവ്വികരുടെ ആരാധനാലയങ്ങളായ അഹ്മദ്-ഇ ജാമി, ഷിയൈറ്റ്സ് എന്നിവ സന്ദർശിച്ചു.
ഇത് തുടർന്നുള്ള വർഷങ്ങളിൽ അവരെ വളരെയധികം സഹായിച്ചു.
1544-ൽ ഹെറാത്തിന് 93 മൈൽ തെക്ക് സബ്സാവാറിലെ ഒരു ക്യാമ്പിൽ അവർ ഒരു മകളെ പ്രസവിച്ചു, അതിനുശേഷം അവർ പേർഷ്യയിൽ നിന്ന് ഹുമയൂണിന് ഇറാനിലെ ഷാ, തഹ്മസ്പ് ഒന്നാമൻ നൽകിയ സൈന്യവുമായി മടങ്ങി.
കാന്തഹാറിൽ ദിൽദാർ ബീഗവും അവരുടെ മകൻ, മിർസ ഹിൻഡാലിനെയും കണ്ടുമുട്ടി.
അങ്ങനെ, 1545 നവംബർ 15 വരെ (രാംദാൻ 10, 952 എഎച്ച്) അവർ തന്റെ മകൻ അക്ബറിനെ വീണ്ടും കണ്ടു.
യുവാവായ അക്ബർ ഒരു കൂട്ടം സ്ത്രീകൾക്കിടയിൽ അമ്മയെ തിരിച്ചറിയുന്ന രംഗം അക്ബറിന്റെ ജീവചരിത്രമായ അക്ബർനാമയിൽ വളരെ വ്യക്തമായി ചിത്രീകരിച്ചിരിക്കുന്നു.
1548-ൽ അവരും അക്ബറും ഹുമയൂണിനൊപ്പം കാബൂളിലേക്ക് പോയി.
അവലംബം പുറത്തേക്കുള്ള കണ്ണികൾ Hamida Banu Begum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Humayun nama , Chapter 9:..
marriage of Hamida-banu Begam and Humayun
ഹമീദ നാന ഇംഗ്ലീഷ് വിലാസം https://ml.wikipedia.org/wiki/Hamida_Nana
സിറിയൻ എഴുത്തുകാരിയും പത്രപ്രവർത്തകയുമാണ് ഹമീദ നാന ( English : Hamida Na'na ).
വടക്കുപടിഞ്ഞാറൻ സിറിയയിലെ ഇദ്‌ലിബ് എന്ന നഗരത്തിൽ ജനിച്ചു.
ഡമസ്‌കസ് സർവ്വകലാശാലയിൽ നിന്ന് അറബി ഭാഷയിൽ പഠനം പൂർത്തിയാക്കി.
സിറിയൻ ഇൻഫൊർമേഷൻ മന്ത്രാലയത്തിൽ പത്രപ്രവർത്തകയായി ജോലി ചെയ്തു.
യുനെസ്‌കോയ്ക്ക് വേണ്ടി പാരിസിൽ സേവനം അനുഷ്ടിച്ചു.
ലബനീസ് ദിനപത്രമായ അൽ സഫിറിൽ റിപ്പോർട്ടറായി ജോലി ചെയ്തു.
പ്രധാന കൃതികൾ
1970ൽ അനാഷിദ് ഇംറാഹൽ ലാ താരിഫ് അൽ ഫറാഹ് എന്ന പേരിൽ കവിതാ സമാഹാരം പുറത്തിറക്കി.
1979ൽ അൽ വത്ൻ ഫിൽ അയ്‌നാൻ എന്ന പേരിൽ നോവൽ പ്രസിദ്ധീകരിച്ചു.
1989ൽ മൻ യർജു അലാ അൽ ശൗഖ് എന്ന നോവലും പുറത്തിറങ്ങി.
ഹമീദ ജവാൻഷിർ ഇംഗ്ലീഷ് വിലാസം https://ml.wikipedia.org/wiki/Hamida_Javanshir
ഹമീദ അഹ്മദ് ബേ ക്വിസി ജവാൻഷിർ (അസർബൈജാനി: ഹാമിദ കാവൻസിർ, ജീവിതകാലം: 19 ജനുവരി 1873 - 6 ഫെബ്രുവരി 1955) ഒരു അസർബൈജാനി ജീവകാരുണ്യ പ്രവർത്തകയും വനിതാവകാശ പ്രവർത്തകയുമായിരുന്നു.
എഴുത്തുകാരനും പത്രപ്രവർത്തകനുമായ ജലീൽ മമ്മദ്‌ഗുലുസാദെയുമായായിരുന്നു അവരുടെ രണ്ടാമത്തെ വിവാഹം.
കഹ്രിസ്ലി ഗ്രാമത്തിലെ കുടുംബത്തിന്റെ പൂർവ്വിക എസ്റ്റേറ്റിൽ ജനിച്ച ഹമീദ ജവാൻഷീർ, അസേരി ചരിത്രകാരനും വിവർത്തകനും റഷ്യൻ ഇംപീരിയൽ ആർമിയുടെ ഉദ്യോഗസ്ഥനുമായിരുന്ന അഹ്മദ് ബേ ജവാൻഷീറിന്റെയും (1828–1903) അദ്ദേഹത്തിന്റെ പത്നി മുൽക്കിജഹാന്റേയും  മൂത്തകുട്ടിയായിരുന്നു.
കരാബാക്കിലെ അവസാന ഭരണാധികാരിയായ ഇബ്രാഹിം ഖലീൽ ഖാന്റെ തലമുറയിലെ അനന്തരവളായിരുന്നു അവർ.
ഹമീദയും അനുജനും വീട്ടിലിരുന്നു വിദ്യാഭ്യാസം നേടി.
അവർക്ക് ഒൻപത് വയസ്സുള്ളപ്പോൾ, റഷ്യൻ അദ്ധ്യാപകരുടെ ഒരു കുടുംബം അവരോടൊപ്പം താമസിക്കാനെത്തുകയും അവരുടെ വിദ്യാഭ്യാസത്തിനു മേൽനോട്ടം വഹിക്കുകയും ചെയ്തു.
പതിനാലു വയസ്സായപ്പോൾ യൂറോപ്യൻ, ഇസ്ലാമിക സാഹിത്യങ്ങളുമായി അവർക്കു പരിചയമുണ്ടാകുകയും കൂടാതെ റഷ്യൻ, ഫ്രഞ്ച് ഭാഷകൾ ഒഴുക്കായി സംസാരിക്കുകയും ചെയ്തു.
1889 ൽ ഹമീദ ജവാൻഷീർ ബർദ സ്വദേശിയായ ലെഫ്റ്റനന്റ് കേണൽ ഇബ്രാഹിം ബേ ദാവത്‌ദാരോവിനെ വിവാഹം കഴിച്ചു.
അവർ ഇന്നത്തെ ബെലാറസിലുൾപ്പെട്ട ബ്രെസ്റ്റ്-ലിറ്റോവ്സ്കിൽ താമസമാക്കി.
താമസിയാതെ അവരുടെ രണ്ട് മക്കളായ മിനയും മുസാഫറും ജനിച്ചു.
ജവാൻഷീർ നൃത്തശാലയിലേയ്ക്കുള്ള നൃത്തച്ചുവടുകൾ പഠിക്കുകയും ഒപ്പം ജർമ്മൻ, പോളിഷ് ഭാഷകൾ പഠിക്കുകയും ചെയ്തു.
1900-ൽ കുടുംബം കാർസിലേക്ക് താമസം മാറ്റുകയും അവിടെ ദാവത്‌ദാരോവിനെ ഒരു സൈനിക കോട്ടയുടെ കമാൻഡറായി നിയമിക്കപ്പെടുകയും ചെയ്തു.
ഒരു വർഷത്തിനുശേഷം കേവലം 28 വയസ്സുള്ള ഭാര്യയെ ഒരു വിധവയായി ഉപേക്ഷിച്ചുകൊണ്ട് അദ്ദേഹം മരണമടഞ്ഞു.
മോസ്കോയിൽ വൈദ്യശാസ്ത്രം പഠിക്കാനുള്ള തന്റെ ആഗ്രഹം സാക്ഷാത്കരിക്കാനാവില്ലെന്ന് അവർക്ക് തോന്നി.
പിൽക്കാല ജീവിതവും ആക്ടിവിസവും
പിതാവിൽ നിന്ന് കഹ്രിസ്ലി എസ്റ്റേറ്റ് പാരമ്പര്യമായി നേടിയ അവർ പരുത്തി വ്യാപാരം തുടർന്നു.
അദ്ദേഹത്തിന്റെ ഇച്ഛയ്ക്ക് അനുസൃതമായി, ഗെയ്‌റാത്ത് പബ്ലിഷിംഗ് ഹൌസിൽ അച്ചടിക്കുന്നതിനായി അദ്ദേഹത്തിന്റെ ചരിത്രപരമായ കൃതിയായ ‘ഓൺ ദ പൊളിറ്റിക്കൽ അഫയേർസ് ഓഫ് ദ കരാബാഖ് ഖാനേറ്റ് ഇൻ 1747–1805’ എന്ന രചനയുടെ കൈയെഴുത്തുപ്രതി ടിഫ്ലിസിലേക്ക് (ഇന്നത്തെ ജോർജിയയുടെ തലസ്ഥാനം) കൊണ്ടുപോയി.
അവിടെവച്ച് 1905 ഒക്ടോബറിൽ, അസേരി ഭാഷാ പത്രമായ ഷാർഗ്-ഇ റുസിന്റെ പംക്തിയെഴുത്തുകാരനായിരുന്ന ജലീൽ മമ്മദ്‌ഗുലുസാദെയുമായി കണ്ടുമുട്ടി.
1907-ൽ അവർ വിവാഹം കഴിക്കുകയും (അക്കാലത്ത് മമ്മദ്‌ഗുലുസാദെ രണ്ടുതവണ വിഭാര്യനായിരുന്നു) 1920 വരെ ടിഫ്‌ലിസിൽ താമസിക്കുകയും ചെയ്തു.
1908 ൽ മിഡ്‌ഹാത്ത് 1911 ൽ അൻവർ എന്നിങ്ങനെ അവർക്ക് രണ്ട് ആൺമക്കളുണ്ടായിരുന്നു.
1907 ലെ കരാബക്ക് ക്ഷാമകാലത്ത് പട്ടിണിയിലായിരുന്ന ഗ്രാമീണർക്ക് ഹമീദ ജവാൻഷീർ മാവും ചാമയും വിതരണം ചെയ്തതു കൂടാതെ രണ്ട് വർഷക്കാലത്തെ പരസ്പരമുള്ള കൂട്ടക്കൊലയ്ക്ക് ശേഷം പ്രാദേശിക അർമേനിയക്കാരും അസേരിസും തമ്മിലുള്ള ഒരു മധ്യസ്ഥയായും പ്രവർത്തിച്ചു.
1908-ൽ അവൾ സ്വന്തം ഗ്രാമമായ കഹ്രിസ്ലിയിൽ ഒരു സഹവിദ്യാഭ്യാസ വിദ്യാലയം സ്ഥാപിക്കുകയും ആൺകുട്ടികൾക്കും പെൺകുട്ടികൾക്കും ഒരേ ക്ലാസ് മുറിയിൽ പഠിക്കാൻ കഴിയുന്ന ആദ്യത്തെ അസേരി സ്കൂളായി ഇത് മാറുകയും ചെയ്തു.
1910 ൽ ജവാൻഷീർ, നഗരത്തിലെ അസേരി പ്രഭുക്കന്മാരുടെ വനിതാ കുടുംബാംഗങ്ങൾക്കൊപ്പം മുസ്‌ലിം വിമൻസ് കൊക്കേഷ്യൻ ബെനവലന്റ് സൊസൈറ്റി സ്ഥാപിച്ചു.
സോവിയറ്റ് കാലഘട്ടത്തിലെ ഒരു വസൂരി പകർച്ചവ്യാധിയുടെ സമയത്ത്, അവർ വാക്സിനുകൾ വാങ്ങി കഹ്രിസ്ലിയിലെ ആളുകളെ പരിചരിക്കുകയും ചെയ്തു.
1921-ൽ തബ്രിസിൽ ഒരു വർഷത്തോളം താമസിച്ച ശേഷം കുടുംബം ബാക്കുവിലേക്ക് താമസം മാറ്റുകയും അവിടെവച്ച് തന്റെ ഓർമ്മക്കുറിപ്പുകൾ എഴുതുകയും ഭർത്താവിന്റെ കൃതികൾ വിവർത്തനം നടത്തുകയും ചെയ്തു.
അവൾ തന്റെ രണ്ടു മക്കളേക്കാൾ കൂടുതൽ കാലം ജീവിച്ചിരുന്നു (1923 ൽ മിനയും, 1935 ൽ മിദാത്തും അന്തരിച്ചു).
1955 ൽ ബാക്കുവിൽ വച്ചാണ് അവർ അന്തരിച്ചത.
അവരുടെ ജീവിതവും കൃതികളും സംബന്ധമായ ഒരു മ്യൂസിയം കഹ്രിസ്ലിയിൽ പ്രവർത്തിക്കുന്നു.
അവലംബം ↑ (in Azerbaijani) Megastar and Her Light .
An interview with Hamida Javanshir's granddaughter Dr. Mina Davatdarova.
Gender-az.org ↑ (in Russian) Truth Told by Nasreddin the Wiseman Archived 2007-09-28 at the Wayback Machine .
Nash vek .
#21(260).
28 May 2004.
Retrieved 1 December 2007 ↑ (in Russian) Our Pride: Jalil Mammadguluzadeh Archived 2007-11-07 at the Wayback Machine .
by Galina Mikeladze.
Azerbaijanskie izvestia .
4 January 2007.
Retrieved 1 December 2007 ↑ (in Azerbaijani) Megastar and Her Light .
Gender-az.org ↑ (in Azerbaijani) Megastar and Her Light .
Gender-az.org ↑ (in Russian) Our Pride: Jalil Mammadguluzadeh Archived 2007-11-07 at the Wayback Machine .
Retrieved 1 December 2007
ഹമാദി ജബാലി ഇംഗ്ലീഷ് വിലാസം https://ml.wikipedia.org/wiki/Hamadi_Jebali
ടുണീഷ്യയുടെ മുൻ പ്രധാനമന്ത്രിയാണ് ഹമാദി ജബാലി (12 ജനുവരി 1949).
പുതിയ സഖ്യസർക്കാർ രൂപവത്ക്കരിക്കാനുള്ള പദ്ധതി അദ്ദേഹം അംഗമായ അന്നഹ്ദ പാർട്ടി അംഗീകരിക്കാത്തതിനെ തുടർന്ന് 2013 ഫെബ്രുവരിയിൽ രാജി വച്ചു .
1949-ൽ സൂസ നഗരത്തിലാണ് ഹമാദി ജബാലി ജനിച്ചത്.
തൂനിസ് , പാരീസ് എന്നിവിടങ്ങളിൽ നിന്ന് വിദ്യാഭ്യാസം പൂർത്തിയാക്കി.
മുൻ പത്രപ്രവർത്തകനും സോളാർ എൻജിനീയറുമാണ് ജബാലി.
ഏകാധിപതിയായിരുന്ന ഹബീബ് ബുർഗീബയുടെ ഭരണത്തിൽ 1987-ൽ വധശിക്ഷയ്ക്ക് വിധിക്കപ്പെട്ടു.
സ്‌പെയിനിലേക്ക് പലായനംചെയ്തു രക്ഷപ്പെടുകയും സൈനുൽ ആബിദീൻ ബിൻ അലിയുടെ കാലത്ത് ഒന്നരപ്പതിറ്റാണ്ടുകാലം (1992 മുതൽ 2006 വരെ /ref ) ജയിൽവാസം അനുഭവിക്കുകയുംചെയ്തു.
അന്നഹ്ദ പാർട്ടിയുടെ സ്ഥാപകരിൽ ഒരാളാണ് .